‘সেলফি মাসি’ নিখোঁজ! - ডেইলি মিরর ২৪
Homeবিনোদন‘সেলফি মাসি’ নিখোঁজ!
‘দ্য কপিল শর্মা শো’-এর ‘সেলফি মাসি’কে মনে আছে? ঠিকই ধরেছেন। তাঁকে নাকি খুঁজে পাওয়া যাচ্ছে না!
ওই কমিক চরিত্রের আড়ালে থাকা অভিনেতা সিদ্বার্থ সাগর গত চার মাস ধরে নিখোঁজ। বিষয়টি প্রথম নজরে আসে সোনি সাক্সেনা নামের জনৈক মহিলার সাম্প্রতিক ফেসবুক পোস্ট থেকে।
সোনি লেখেন, ‘আপনাদের নিশ্চয়ই সিদ্ধার্থ সাগর ওরফে সেলফি মাসিকে মনে আছে? ও গত চার মাস ধরে নিখোঁজ। ১৮ নভেম্বর, ২০১৭-পর থেকে ওকে খুঁজে পাওয়া যাচ্ছে না। কেউ জানে না ও কোথায় আছে। ও আমার খুব ভাল বন্ধু। ওকে খুঁজতে আপনাদের পক্ষে যতটা সম্ভব আমাকে সাহায্য করুন।’
খবর অনুযায়ী, সিদ্ধার্থের বন্ধুরা ওর খোঁজ করেছেন। কিন্তু কোনও খোঁজ পাওয়া যায়নি। অভিনেতার পরিবারের তরফেও এ বিষয়ে কিছু জানা যায়নি।